stanford-oval/wikipedia huggingface dataset:
หนู มิเตอร์
ประวัติ

หนู มิเตอร์ เกิดเมื่อวันที่ 4 กุมภาพันธ์ พ.ศ. 2509 ที่อำเภอท่าหลวง จังหวัดลพบุรี เป็นบุตรของนายฟื้น กับนางลำไย เรืองศรี (เสียชีวิตแล้วทั้งคู่) จบการศึกษาระดับมัธยมที่โรงเรียนวินิตศึกษา ในพระราชูปถัมภ์ฯ
จบการศึกษาจากมหาวิทยาลัยราชภัฏจันทรเกษม ทำงานในวงการเพลง ด้วยการเป็นโปรดิวเซอร์ แต่งเพลง และมือกีตาร์ จนได้รับฉายาว่า กีตาร์มิเตอร์ เนื่องจากโปรดิวเซอร์มักจะตะโกนสั่งว่า "กดมิเตอร์เลยหนู" เนื่องจากในสมัยนั้นกรุงเทพมหานครเพิ่งจะมีรถแท็กซี่มิเตอร์เป็นครั้งแรก (ปี พ.ศ. 2535) หนู มิเตอร์ ทำเพลงหลากหลายแนว ทั้งป็อป, ร็อก และลูกทุ่ง มีผลงานการเป็นโปรดิวเซอร์ ให้กับศิลปินในสังกัดอาร์. เอส. โปรโมชั่น เช่น แซ้งค์-ปฏิวัติ เรืองศรี
ในปี พ.ศ. 2537 หนู มิเตอร์ ได้ออกอัลบั้มของตัวเองเป็นชุดแรก ชื่อ นิราศป่าปูน กับค่ายรถไฟดนตรี เป็นเพลงแนวลูกทุ่งเพื่อชีวิต ได้รับความนิยมทันที เพลงที่ได้รับความนิยม เช่น ข้างหลังภาพ เป็นต้น ซึ่งเพลงในอัลบั้มนิราศป่าปูน มีผู้แต่งเนื้อร้อง/ทำนอง เกือบทุกเพลงโดย แพงคำ(ผดุง) ป้องจันลา ยกเว้นเพลง "ขอหมอนใบนั้นที่เธอฝันยามหนุน" ซึ่งแต่งคำร้อง-ทำนองโดย หนู มิเตอร์ จากนั้นก็ได้ออกตามมาอีกหลายอัลบั้ม เช่น 
"แด่เธอผู้เป็นแรงใจ", "เพลงรักจากใจ" เป็นต้น มีเพลงที่ได้รับความนิยมเช่น พบรักปากน้ำโพ, หนุ่มบ้านไกล, ดาวในฝัน,สัญญาเจ้าลืม หนู มิเตอร์ ยังถือว่าเป็นมือกีตาร์รุ่นเดียวกันกับ ณรงค์ เดชะ วงสเตอ อีกด้วย
หนู มิเตอร์ ยังได้ร่วมทำงานเพลงกับศิลปินอีกหลายคน หลายวง เช่น เสือ-ธนพล อินทฤทธิ์ ในปี พ.ศ. 2537 ในชุด "ทีของเสือ", คาราบาว ในปี พ.ศ. 2538 ในชุด "15 ปี คาราบาว หากหัวใจยังรักควาย" ด้วยการเป่าขลุ่ย และเล่นกีตาร์  รวมทั้งเล่นกีตาร์ให้อิทธิ พลางกูร ในปี พ.ศ. 2539 อัลบั้ม "อิทธิ 6 ปกขาว", เทียรี่ เมฆวัฒนา ในปี พ.ศ. 2546 ในชุด "จักรวาล" ในฐานะมือกีตาร์
ในปี พ.ศ. 2547 หนู มิเตอร์ ได้ย้ายจากค่ายรถไฟดนตรี มาอยู่กับค่ายอาร์สยาม และยังเคยเป็นผู้บริหารบริษัท มีดี เรคคอร์ด ซึ่งมีที่มาจากภาษาอังกฤษว่า มีเดี่ยม (Medium) แปลว่า กลาง ๆ โดยเจ้าตัวอธิบายว่า เป็นบริษัททำเพลงเพื่อชีวิต เป็นเพลงซึ่งอยู่กึ่งกลางระหว่างสตริงกับลูกทุ่ง ในสังกัดของอาร์เอส ต้องประชุม พูดคุยกับตัวนักร้อง นักแต่งเพลง โปรดิวเซอร์ เพื่อให้ผลงานที่ออกมามีคุณภาพ มีดีสมชื่อ และที่สำคัญ ต้องไม่ให้ซ้ำกับคนอื่น ต้องสร้างเอกลักษณ์ของตัวเอง ดูแลบัญชี ประชาสัมพันธ์ และทำดนตรีด้วยตัวเองทั้งหมด
และตั้งแต่ช่วงต้นปี พ.ศ. 2561 หนู มิเตอร์ ได้ลาออกจากค่ายอาร์สยาม มาทำเพลงและรับงานแต่งเพลงแบบอิสระ ไม่ได้มีสังกัดอยู่ในค่ายใดๆ นอกจากนี้ยังทำเครื่องดื่มชูกำลังยี่ห้อมังกรบิน วางขายอีกด้วย
รางวัล > ศิลปิน > คมชัดลึก อวอร์ด

พ.ศ. 2553 คมชัดลึก อวอร์ด ครั้งที่ 8 รางวัล นักร้องลูกทุ่งชายยอดเยี่ยม จากเพลง สัญญาก่อนนอน อัลบั้ม มากกว่ารัก
พ.ศ. 2556 คมชัดลึก อวอร์ด ครั้งที่ 10 รางวัล เพลงลูกทุ่งยอดเยี่ยม ได้แก่ หนู มิเตอร์, กุ้ง สุธิราช, เอ็กซ์, บิว กัลยานี, แคท รัตกาล, วิรดา วงศ์เทวัญ การะเกด จากอัลบั้มชุดพิเศษ ลูกทุ่งอันปลั้ก สังกัดอาร์สยาม
พ.ศ. 2556 คมชัดลึก อวอร์ด ครั้งที่ 10 รางวัล คำร้องยอดเยี่ยม จากเพลง ลูกทุ่งลูกไทย
พ.ศ. 2556 คมชัดลึก อวอร์ด ครั้งที่ 10 รางวัล เพลงอมตะรังสรรค์ชายยอดเยี่ยม จากเพลง สาวยโสธร และ จอมแก่น
รางวัล > ศิลปิน > เพชรในเพลง

โดยสำนักวรรณกรรมและประวัติศาสตร์ กรมศิลปากร
พ.ศ. 2553 รางวัลชนะเลิศ ผู้ขับร้องเพลงไทยลูกทุ่งชาย จากเพลง ปลาดาวเงาจันทร์
พ.ศ. 2554 รางวัลชนะเลิศ ผู้ขับร้องเพลงไทยลูกทุ่งชาย จากเพลง สัญญาก่อนนอน
พ.ศ. 2555 รางวัลชนะเลิศ ผู้ขับร้องเพลงไทยลูกทุ่งชาย จากเพลง เข็ดรักจากเจ้าพระยา
พ.ศ. 2556 รางวัลชนะเลิศ ผู้ขับร้องเพลงไทยลูกทุ่งชาย จากเพลง สาวยโสธร
พ.ศ. 2557 รางวัลชมเชย จากเพลง สัญญาณรัก สัญญาใจ
รางวัล > ศิลปิน > สตาร์เอนเตอร์เทนเมนต์อวอร์ดส

พ.ศ. 2551 สตาร์เอนเตอร์เทนเมนต์อวอร์ดส 2008 ครั้งที่ 7 รางวัล นักร้องลูกทุ่งชายยอดนิยม จากอัลบั้ม ความรัก ความหวัง ความฝัน
รางวัล > ศิลปิน > สยามดารา สตาร์ส ปาร์ตี้

พ.ศ. 2551 สยามดารา สตาร์ส ปาร์ตี้ 2009
รางวัลนักร้องลูกทุ่งชายยอดเยี่ยม
รางวัลนักร้องลูกทุ่งชายยอดนิยม จากเพลง หนอนผีเสื้อ
รางวัลเพลงลูกทุ่งยอดเยี่ยม จากเพลง หนอนผีเสื้อ
รางวัล > นักแต่งเพลง > เพชรในเพลง

โดยสำนักวรรณกรรมและประวัติศาสตร์ กรมศิลปากร
พ.ศ. 2554 รางวัลชมเชย การประพันธ์คำร้องเพลงไทยลูกทุ่ง จากเพลง สัญญาก่อนนอน
พ.ศ. 2556 รางวัลชมเชย การประพันธ์คำร้องเพลงไทยลูกทุ่ง จากเพลง ลูกทุ่งลูกไทย
รางวัล > รางวัลอื่น ๆ > ศิลปิน ดารา และสื่อมวลชนเพื่อสังคมไทยปลอดบุหรี่

โดยข่ายวิชาชีพสุขภาพเพื่อสังคมไทยปลอดบุหรี่
พ.ศ. 2557 รางวัลศิลปินเพื่อสังคมไทยปลอดบุหรี่ ครั้งที่ 5 สาขา นักร้องลูกทุ่ง (ชาย) ปลอดบุหรี่ดีเด่น
ผลงาน > อัลบั้มปกติ และอัลบั้มรวมเพลงฮิต

นิราศป่าปูน (รถไฟดนตรี กุมภาพันธ์ พ.ศ. 2537)
แค่เธอ.. ผู้เป็นแรงใจ (รถไฟดนตรี กรกฏาคม พ.ศ. 2540)
บทเพลงจากใจ (Power Music ,กระบือแอนด์โค เมษายน พ.ศ. 2541)
สายลมใต้ปิก (รถไฟดนตรี กุมภาพันธ์ พ.ศ. 2542)
เพลงรักจากใจ (รถไฟดนตรี กันยายน พ.ศ. 2543-2544)
รวมฮิต หนู มิเตอร์ (รถไฟดนตรี มิถุนายน พ.ศ. 2544-2545)
คนสำคัญ (อาร์สยาม กรกฏาคม พ.ศ. 2547-2548)
ลูกทุ่งมิเตอร์ 1,2,3,4 (อาร์สยาม มกราคม พ.ศ. 2548-พฤษภาคม พ.ศ. 2550)
อัลบั้ม ลูกทุ่งมิเตอร์ 1
แผลที่ใจ
แอบรักคนสวย
ลูกจ้างอย่างเรา
รักข้ามโขง
เด็กหนังสือพิมพ์
ทหารบกพ่ายรัก
สัญญาห้าปี
ขาดเงินขาดรัก
ถึงหลอกก็รัก
โชคดีที่รัก
อัลบั้ม ลูกทุ่งมิเตอร์ 2
จดหมายเปื้อนน้ำตา
รักแรกพบ
พลัดคู่
คอยรักที่สถานี
ไร่อ้อยคอยรัก
เผลอใจรัก
รักคนที่เขารักเราดีกว่า
น้ำตาตกใน
เด็กชายมาลัย
สัญญาก่อนลา(เพลงคู่)
อัลบั้ม ลูกทุ่งมิเตอร์ 3
แนวหน้าลาแฟน
ลานรักลั่นทม
สาวงามเมืองพิจิตร
หอมกลิ่นดอกคำใต้
ลูกทุ่งคนยาก
อส.รอรัก
อ่านหัวใจ
เทพีเชียงใหม่
รักน้องพร
เขมรไล่ควาย
อัลบั้ม ลูกทุ่งมิเตอร์ 4
แต่งงานกันเด้อ
อภัยให้เรียม
รักแล้งเดือนห้า
รักร้าวหนาวลม
รักน้องคนเดียว
ตะวัขึ้นที่โขงเจียม
ทหารเกณฑ์ผลัดสอง
เธอรู้หรือเปล่า
ถอนคำสาบาน
รักมา 5 ปี
วอนฟ้าห่มดาว (อาร์สยาม มีนาคม พ.ศ. 2549)
ลูกทุ่งเพื่อชีวิต รวมเพลงฮิต หนู มิเตอร์ (อาร์สยาม มกราคม พ.ศ. 2550)
มิเตอร์ลูกทุ่ง (อาร์สยาม มกราคม พ.ศ. 2551)
ความรัก ความหวัง ความฝัน (อาร์สยาม มีนาคม พ.ศ. 2551)
มิเตอร์เพลงฮิต (อาร์สยาม กุมภาพันธ์ พ.ศ. 2552)
คนเดิมที่คุ้นเคย (อาร์สยาม มิถุนายน พ.ศ. 2552)
รวมเพลงฮิต หนู มิเตอร์ & หญิง ธิติกานต์ (อาร์สยาม พฤศจิกายน พ.ศ. 2552)
หนู มิเตอร์ จัมโบ้ฮิต (อาร์สยาม พฤษภาคม พ.ศ. 2553)
มากกว่าความรัก (อาร์สยาม สิงหาคม พ.ศ. 2553)
ดับเบิ้ลฮิต หนู มิเตอร์ & กุ้ง สุธิราช (อาร์สยาม มกราคม พ.ศ. 2554)
MP3 R-Siam หนู มิเตอร์ (อาร์สยาม พ.ศ. 2554)
ลูกทุ่งมิเตอร์ จัมโบ้คาราโอเกะ (อาร์สยาม กุมภาพันธ์ พ.ศ. 2554)
มิเตอร์เพลงฮิต จัมโบ้คาราโอเกะ (อาร์สยาม กุมภาพันธ์ พ.ศ. 2554)
หนู มิเตอร์ MP3 320kbps. (อาร์สยาม พ.ศ. 2554)
เข็ดรักจากเจ้าพระยา (อาร์สยาม กรกฏาคม พ.ศ. 2554)
No.1 : หนู มิเตอร์ (อาร์สยาม มกราคม พ.ศ. 2555)
อาร์สยาม 10 ปีทอง หญิง ธิติกานต์ - หนู มิเตอร์ (อาร์สยาม กุมภาพันธ์ พ.ศ. 2555)
ลูกทุ่งมิเตอร์ ชุด สาวยโสธร (อาร์สยาม ตุลาคม พ.ศ. 2555)
เพลงรัก 2 อารมณ์ หนู มิเตอร์ & หญิง ธิติกานต์ (อาร์สยาม มกราคม พ.ศ. 2556)
MP3 เทียรี่ เมฆวัฒนา & หนู มิเตอร์ (อาร์สยาม กันยายน พ.ศ. 2556)
หนู มิเตอร์ MP3 สัญญาณรัก สัญญาณใจ (อาร์สยาม พฤษภาคม พ.ศ. 2557)
หนู มิเตอร์ Best Hits (อาร์สยาม สิงหาคม พ.ศ. 2558)
หนู มิเตอร์ MP3 รวมเพลงฮิต หวานละมุน (รถไฟดนตรี ตุลาคม พ.ศ. 2562)
ผลงาน > สังกัด อื่นๆ

หนู มิเตอร์ & แพงคำ ป้องจันลา สเปเชี่ยล (BKP ,สร่างศัลย์ และ แพงคำ พ.ศ. 2543)
หนู มิเตอร์ ถนน...คนดนตรี (โรส มีเดีย แอนด์ เอ็นเตอร์เทนเม้นท์ พ.ศ. 2546)
หนู มิเตอร์ อะคูสติก (Happy Sound ,ฟรีไอ พ.ศ. 2548)
ยอดมนุษย์ หนู มิเตอร์ (เมโทรแผ่นเสียง พ.ศ. 2548)
มินิอัลบั้มพิเศษ เส้นทางดนตรี 30 ปี หนู มิเตอร์  (พ.ศ. 2563)
ผลงาน > ซิงเกิล

เพลงประกอบละคร ชิงช้าชาลี (พ.ศ. 2536)
เพลงประกอบละคร ขอหมอนใบนั้นที่เธอฝันยามหนุน (พ.ศ. 2538)
เพลง สัญญาณรัก สัญญาณใจ (อาร์สยาม พ.ศ. 2557)
เพลง โลกเปลี่ยนไป แต่ใจไม่เปลี่ยนแปลง (อาร์สยาม พ.ศ. 2557)
เพลง รักแท้แพ้เงินตรา (อาร์สยาม พ.ศ. 2559)
เพลง ขอแค่... (ศิลปินอิสระ [ช่องยูทูป วงศ์เทวัญ] / 3 กุมภาพันธ์ พ.ศ. 2561)
เพลง สัญญาลูกผู้ชาย (ศิลปินอิสระ [ช่องยูทูป หนู มิเตอร์ Channel Official] / 6 ธันวาคม พ.ศ. 2562)
เพลง รักกินไม่ได้ , มั่นใจรัก , แค่โทรมาบอกว่าคิดถึง (ศิลปินอิสระ / พ.ศ. 2563)
ผลงาน > เพลงพิเศษ

เพลง หลงเสียงนาง ในอัลบั้ม ตามรอยพระอรหันต์ (พ.ศ. 2549) จัดทำขึ้นเพื่อตามรอยธรรมท่านพ่อลี ธมุมธโร
เพลง พ่อแห่งแผ่นดิน (ธันวาคม พ.ศ. 2550) จัดทำขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่พระองค์ทรงเจริญพระชนมพรรษา 80 พรรษา
เพลง คนไทยรักกัน (ตุลาคม พ.ศ. 2551) จัดทำขึ้นเพื่อความสามัคคี
เพลง เพียงความจริง ร่วมกับ เบอนัวต์ & แดนเซอร์ และ หงา คาราวาน ในอัลบั้ม ทองผืนเดียวกัน (สิงหาคม พ.ศ. 2554) - จัดทำขึ้นเพื่อเทิดพระเกียรติพระบาทสมเด็จพระเจ้าอยู่หัวฯ เนื่องในวโรกาสมหามงคลเฉลิมพระชนมพรรษาครบ 7 รอบ โดยรายได้ทูลเกล้าฯ ถวายโดยเสด็จพระราชกุศล ตามพระราชอัธยาศัย
เพลง นํ้าท่วมแพ้นํ้าใจ (พฤศจิกายน พ.ศ. 2554)
เพลง ฟ้าร้องไห้ จัดทำขึ้นเพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร (ตุลาคม พ.ศ. 2559)
เพลง รักพ่อ..ไม่มีวันพอเพียง (14 พฤศจิกายน พ.ศ. 2559) จัดทำขึ้นเพื่อขอรวมพลังถ่ายทอดบทเพลงนี้ แทนความรู้สึก สำนึกในพระมหากรุณาธิคุณหาที่สุดมิได้ ของ "พระบาทสมเด็จพระปรมินทรมหาภูมิพลอดุลยเดช"
เพลง ทำด้วยใจไปด้วยกัน (กันยายน พ.ศ. 2563)
แหล่งข้อมูลอื่น

หนู มิเตอร์ บัญชีเฟซบุ๊ก
หนู มิเตอร์ อินสตาแกรม
หนู มิเตอร์ แชแนลออฟฟิเชียล แชแนลยูทูบ
นิชคุณ หรเวชกุล

| นิชคุณ หรเวชกุล |
| --- | --- |

เกิด: Nichkhun Buck Horvejkul 24 มิถุนายน พ.ศ. 2531 (36 ปี) มลรัฐแคลิฟอร์เนีย สหรัฐอเมริกา
อาชีพ:  แร็ปเปอร์  นักร้อง  นักเต้น  นักแต่งเพลง  นักแสดง  นายแบบ  พิธีกร  นักธุรกิจ 
อาชีพทางดนตรี
แนวเพลง:  เคป็อป  เจป็อป  ฮิปฮอป  อีดีเอ็ม  อาร์แอนด์บี 
เครื่องดนตรี:  เสียงร้อง  เปียโน  กีตาร์  คีย์บอร์ด 
ช่วงปี: 2551−ปัจจุบัน
ค่ายเพลง: เจวายพี
สมาชิกของ:  ทูพีเอ็ม  เจวายพีเนชัน 
อดีตสมาชิก: วันเดย์
 นักดนตรี
นิชคุณ หรเวชกุล(เกิด 24 มิถุนายน พ.ศ. 2531) เป็นที่รู้จักในชื่อ นิชคุณ (เกาหลี: 닉쿤) เป็นแร็ปเปอร์ นักร้อง นักแต่งเพลง นักเต้น นักแสดง และนายแบบชาวไทยที่อาศัยอยู่ในเกาหลีใต้ และเป็นสมาชิกของทูพีเอ็ม บอยแบนด์เกาหลีใต้ สังกัดเจวายพีเอนเตอร์เทนเมนต์
ประวัติ

นิชคุณเกิดเมื่อวันที่ 24 มิถุนายน พ.ศ. 2531 ที่เมืองแรนโค คูคามอนกา (Rancho Cucamonga) รัฐแคลิฟอร์เนีย สหรัฐอเมริกา ในครอบครัวชาวไทยและนับถือศาสนาพุทธ บิดาชื่อ ธีรเกียรติ หรเวชกุล และมารดาชื่อ เย็นจิต หรเวชกุล นิชคุณเป็นลูกคนที่ 2 จาก 4 คนในครอบครัว มีพี่ชาย 1 คน คือ ณิชฌาน หรเวชกุล ชื่อเล่น ฌาน จบการศึกษาในคณะวิศวกรรมศาสตร์ สาขาคอมพิวเตอร์ ที่ University of California riverside และมีน้องสาวอีก 2 คน คือนิธิกานต์ หรเวชกุล ชื่อเล่น ญาณิน จบการศึกษาจาก คณะมัณฑนศิลป์ มหาวิทยาลัยศิลปากร กับ ณัฐจารี หรเวชกุล ชื่อเล่น เชอรีน ผู้เข้าประกวดในรายการเดอะสตาร์ ค้นฟ้าคว้าดาว ปี 9 ซึ่งกำลังศึกษาในระดับปริญญาตรี คณะนิเทศศาสตร์ สาขาภาพยนตร์ มหาวิทยาลัยกรุงเทพ
เมื่ออายุได้ 1 ปี ครึ่ง นิชคุณย้ายกลับมาประเทศไทยพร้อมครอบครัว โดยในช่วงแรกนิชคุณพักอาศัยอยู่ที่บ้านในซอยจรัญสนิทวงศ์ 37 และศึกษาระดับชั้นอนุบาลถึงประถมศึกษาปีที่ 4 ณ โรงเรียนเทพกาญจนา ย่านพรานนก ในช่วงที่ศึกษาชั้นประถมศึกษาปีที่ 4 นิชคุณและครอบครัวย้ายไปพักอยู่ที่บ้านย่านถนนพุทธมณฑลสาย 3 นิชคุณจึงต้องย้ายไปศึกษา ณ โรงเรียนแห่งใหม่ คือ โรงเรียนตั้งพิรุฬห์ธรรม จนสำเร็จการศึกษาระดับประถมศึกษา หลังจากนั้นได้เข้าศึกษาต่อระดับชั้นมัธยมศึกษาตอนต้น ณ โรงเรียนนวมินทราชินูทิศ สตรีวิทยา พุทธมณฑล หลังจากสำเร็จชั้นมัธยมศึกษาตอนต้น นิชคุณย้ายไปศึกษาที่ประเทศนิวซีแลนด์ โดยในช่วงแรก นิชคุณพักอาศัยอยู่กับพี่ชายซึ่งศึกษาอยู่ใน นิวซีแลนด์ด้วยเช่นกัน แต่ภายหลังพี่ชายย้ายไปศึกษาต่อใน สหรัฐอเมริกา
ในขณะที่นิชคุณอายุได้ 12 ปี และสำเร็จการศึกษาหลักสูตรภาษาอังกฤษโดยใช้เวลาศึกษาประมาณ 1 ปีครึ่ง ในประเทศนิวซีแลนด์ ภายหลังนิชคุณย้ายมาศึกษาต่อที่สหรัฐอเมริกา ในเมืองเล็ก ๆ แห่งหนึ่งในรัฐ แคลิฟอร์เนีย โดยเริ่มศึกษาในระดับ (เกรด) 9 เมื่อศึกษาไปได้ระยะหนึ่ง นิชคุณย้ายไปศึกษาต่อ ณ โรงเรียนมัธยม Los Osos ในลอสแอนเจลิส
ชีวิตส่วนตัว

นิชคุณเป็นที่รู้จักของบรรดานักเรียนในโรงเรียน และเป็นแบบอย่างในด้านการแต่งตัว มีนักเรียนจำนวนมากที่แต่งตัวเลียนแบบนิชคุณ นิชคุณสามารถเล่นเปียโนและกีตาร์ และพูดได้ 3 ภาษา คือ ภาษาไทย ภาษาอังกฤษ ภาษาเกาหลี
การทำงาน > เข้าสังกัดเจวายพีเอนเตอร์เทนเมนต์

ในปี พ.ศ. 2548 ขณะที่ศึกษาที่สหรัฐอเมริกา เพื่อนชาวเกาหลีชวนไปเที่ยวงานเทศกาลดนตรีเกาหลี (Korean Music Festival) ในเมืองลอสแอนเจลิส ซึ่งในวันนั้นบริษัทเจวายพี ซึ่งเป็นบริษัทตัวแทนในฮอลลีวูดกำลังหาคนมาออดิชั่นอยู่ จึงมีคนเข้ามาชักชวน และยังมีบริษัทพีเจ ซึ่งเป็นบริษัททำเพลงเช่นกันก็เข้ามาชวนเช่นกัน ในระหว่างที่ทั้งสองฝั่งคุยกันว่าใครมาก่อนมาหลัง นิชคุณก็เดินออกมา แต่ก็ให้เบอร์โทรศัพท์กับทั้ง 2 ซึ่งในวันรุ่งขึ้นบริษัทพีเจโทรมาก่อน แต่นิชคุณบอกไปว่ายังไม่สนใจ ในวันเดียวกันบริษัทเจวายพีก็โทรมา บอกว่าเป็นบริษัทที่เรนสังกัดอยู่ จึงสนใจขึ้นมาหน่อย ตื๊ออยู่นานจึงตกลงจะไปออดิชั่นให้ โดยนัดกันเจอที่ร้านสตาร์บัคส์ ซึ่งมีการตั้งกล้องหน้าร้าน นิชคุณร้องเพลง "All Or Nothing" ของวงโอทาวน์ จากนั้นก็เต้น หลังจากนั้นผ่านไป 2 อาทิตย์ก็โทรกลับมา โดยบริษัทชวนมาอยู่เกาหลี โดยจะจัดการเรื่องทุกอย่างให้ ถือเป็นเด็กไทยคนแรกและคนเดียวที่ผ่านการออดิชั่น และเป็นเพียงคนเดียวเท่านั้น ที่สามารถทำการออดิชั่นผ่านจากผู้เข้าออดิชั่นทั้งหมด 11 ประเทศทั่วโลก
ปี 2549 นิชคุณได้เป็นนักแสดงหน้าใหม่ในสังกัดของ เจวายพี เอนเตอร์เทนเมนต์ ซึ่งในขณะนั้นมีนักร้องนักแสดงดังอย่าง เรน อยู่ในสังกัดนี้ด้วย ซึ่งเซ็นสัญญาเป็นระยะเวลา 8 ปี โดยได้เปิดตัวงานแรกจากสังกัดเจวายพี  กับการรับหน้าที่เป็นพิธีกรให้กับรายการ Super Star Survival ที่จัดขึ้นที่ประเทศไทย เป็นรายการเรียลลิตี้หลังจากนั้นบินไปเกาหลี ดูการทำงานของบริษัท ดูการฝึกซ้อม เป็นเวลา 1 อาทิตย์ แล้วกลับเมืองไทยอีก 2 อาทิตย์ ถ่ายทำรายการที่สยามสแควร์ เริ่มมีคนมาขอถ่ายรูป เริ่มมีนักข่าว หนังสือแนวเกาหลีขอสัมภาษณ์ ทำให้เป็นที่รู้จักมากขึ้น จึงกลับไปเรียนที่สหรัฐอเมริกา แต่เกิดปัญหาเรื่องส่งหนังสือลาไม่ถึง ทำให้ถูกปรับตก ไม่ได้จบแบบเต็มตัวแต่จบแบบ Diploma
การทำงาน > สมาชิกวงทูพีเอ็ม

นิชคุณเข้าฝึกที่หอพักฝึกของบริษัทเจวายพี ที่มีการเรียน การเต้น การแสดงและเรียนภาษาเกาหลี โดยเรียนตั้งแต่ 11 โมงถึง 3 ทุ่ม โดยทุกเดือนจะมีการทดสอบวัดความสามารถ มีอาร์ตทิสเทรนนิงเป็นผู้รายงานพัฒนาการของเด็กที่ฝึกหัด และยังดูเรื่องมนุษยสัมพันธ์ หอฝึกมีกฎห้าม อย่างห้ามกินเหล้า ห้ามมีแฟน ใครฝ่าฝืนโดนไล่ออก มีคนอยู่ร่วมโครงการเดียวกับนิชคุณ 5 คน ส่วนด้านการเรียนต่อระดับอุดมศึกษานิชคุณ พักการเรียนไว้ก่อนเนื่องจากความยุ่งยากในการเรียนที่เกาหลี แต่ก็ฝันว่าอยากจะเรียนต่อด้านการทำอาหาร
ในช่วงกลางปี พ.ศ. 2550 เจวายพีประกาศพวกเขาจะมีวงบอยแบนด์ ที่ประกอบด้วยสมาชิกประมาณ 11,12 หรือ 13 คน แต่ต่อมากลางเดือนสิงหาคม ประกาศรายชื่อสมาชิก 12 คน โดยมีนิชคุณอยู่ในกลุ่มนั้น โดยเป็นกลุ่มเดียวกับที่อยู่ในรายการเรียลลิตี้ ของพวกเขาที่ชื่อ Hot Blood Guys หรือชื่อไทย "ปฏิบัติการหนุ่มล่าฝัน" ออกอากาศทางช่องเอ็มเน็ต ต่อมามีซิงเกิ้ลแรกออกอากาศทางเอ็ม! เคาน์ดาวน์ เมื่อ 4 กันยายน พ.ศ. 2551 กับซิงเกิ้ลที่ชื่อ "Hottest Time of the Day" ที่มีเพลงอย่าง "10 out of 10" ภายใต้วงทูพีเอ็ม ส่วนสมาชิกที่เหลือคือวงทูเอเอ็ม ซึ่งทั้งหมดรวมกันภายใต้ชื่อ วันเดย์
ผลงานทางด้านพิธีกร เมื่อปี 2007 นิชคุณเป็นพิธีกรรายการ  J's Studio ซึ่งคุณได้เป็นพิธีกรร่วมกับแทกยอนจากเกาหลี แต่ออกอากาศได้ 2 ตอน รายการก็ถูกยกเลิกไป นิชคุณเป็นพิธีกรร่วมกับนักร้อง-นักแสดง และพิธีกรชื่อดังของเกาหลี คือ คัง โฮดง, ยูนจองชิน, คิมแจดง, ชอนจิน, เอ็มซี มง และซออินยอง ในรายการ Ya Shim Man Man 2 ซึ่งเริ่มออกอากาศเมื่อวันที่ 29 ก.ค. 2551 ออกอากาศทั้งหมด 15 ตอน ก็ต้องขอถอนตัวออกเนื่องด้วยภาษาที่ยังไม่แข็งแรง แต่นิชคุณยังเป็นแขกรับเชิญประจำของรายการวาไรตีโชว์เกาหลีที่ชื่อ Star King
เดือนเมษายน 2552 นิชคุณเดินทางกลับมาประเทศไทย เพื่อเข้ารับการคัดเลือกทหาร ที่วัดโกมุทพุทธรังษี ถนนพุทธมณฑลสาย 3 กรุงเทพมหานคร แต่เนื่องจากในพื้นที่นี้มีผู้สมัครเป็นทหารครบตามจำนวนแล้ว จึงไม่ต้องเข้ารับการจับใบดำใบแดง (จับได้ใบแดง ในการสาธิต) ต่อมาในเดือนเดียวกันเมื่อวันที่ 16 เมษายน พวกเขาปล่อยซิงเกิ้ลที่สองคือ "2:00PM Time for change" และหลังจากนั้นวันที่ 23 เมษายน ได้แสดงโชว์โชว์คัมแบ็คในเวทีเอ็มเน็ตเอ็มเคานต์ดาวน์ กับเพลง "Again & Again"
หลังจากนั้นนิชคุณ กลับมาประเทศไทยอีกครั้งในเดือนมิถุนายน 2552 เพื่อเป็นแขกรับเชิญในคอนเสิร์ต "Mai-Tina Beauty On The Beat Concert" ในวันที่ 3 กรกฎาคม 2552 นิชคุณและวงทูพีเอ็มเข้าพบนายกรัฐมนตรี อภิสิทธิ์ เวชชาชีวะ ร่วมรณรงค์โครงการฉันรักประเทศไทย ต่อมา 4 กรกฎาคม 2552 วงทูพีเอ็มแสดงในงานป็อปมิวสิกอวอร์ดส 2009 ที่พัทยา 
อีก 2 วันถัดมาแสดงโชว์เคสที่ลานหน้าสยามพารากอน
เดือนพฤศจิกายน 2552 วงทูพีเอ็มออกผลงานอัลบั้มใหม่กับสมาชิก 6 คนในผลงานชุด 1:59PM  มีเพลงเปิดตัวคือ "Heartbeat" หลังจากนั้นไม่นานวงทูพีเอ็มยังได้รับรางวัล 2 รางวัลใหญ่จากรางวัลเอ็มเนตเอเชียนมิวสิกอวอร์ดส ในสาขาศิลปินแห่งปีและรางวัลกลุ่มชาย
ขณะนี้อยู่ในช่วงพักงานทบทวนสัญญาจากทางค่ายชั่วคราวก่อนคัมแบ็ค
ภาพลักษณ์ > พรีเซนเตอร์โครงการ

การท่องเที่ยวแห่งประเทศไทยเลือกนิชคุณเป็นพรีเซนเตอร์ของโครงการคัมทูไทยแลนด์ "เลตส์เทกอะเบรก" เพื่อรุกตลาดนักท่องเที่ยวเกาหลีใต้ โดยเหตุผลที่เลือกนิชคุณเพราะเป็นคนไทยที่สร้างชื่อเสียง เป็นนักร้องในวงทูพีเอ็มที่เป็นที่นิยมในหมู่วัยรุ่นเกาหลีและอยู่ในวัยเดียวกับกลุ่มเป้าหมายของโครงการนี้ เนื้อหาของภาพยนตร์โฆษณา มีเรื่องราวเกี่ยวกับนิชคุณที่สนุกกับกิจกรรมต่าง ๆ ในประเทศไทย  เช่น ตีกอล์ฟ มวยไทย เทศกาลประเพณีต่างๆ เพื่อสื่อให้เห็นว่าเมืองไทยมีธรรมชาติที่สวยงาม มีกิจกรรมหลากหลายและมีศิลปวัฒนธรรมต่าง ๆ นอกจากนั้นยังเปิดเว็บไซต์ www.nichkhunbreak.com เพื่อประชาสัมพันธ์โครงการ เผยแพร่ข้อมูลและยังเป็นเว็บแฟนคลับของนิชคุณ เว็บไซต์บันเทิงยอดนิยม และมีการจัดทำคู่มือแนะนำสถานที่ท่องเที่ยวในเมืองไทย
ภาพลักษณ์ > การจัดอันดับและรางวัลด้านภาพลักษณ์

ส่วนในเรื่องการจัดอันดับต่าง ๆ นิชคุณ อยู่ในอันดับที่ 17 จากการจัดอันดับ 100 ไอดอล ของคนเกาหลี ประจำปี 2009 ของเว็บไซต์วงการบันเทิงเอ็มเน็ตส์ ในการจัดอันดับหนุ่มน่ารักของเกาหลี นิชคุณติดอยู่ในรายชื่อจากการสำรวจนี้ที่อันดับที่ 9 ได้อันดับที่ 6 จากการจัด 10 อันดับ นักร้องที่มีดวงตาเป็นเสน่ห์อันดับที่ 3 จากการจัด 10 อันดับ นักร้องผู้ใสซื่อ
นิชคุณยังถูกจัดให้อยู่อันดับที่ 2 ในการจัดอันดับศิลปินฝ่ายชายที่ผู้หญิงเกาหลีอยากแต่งงานด้วย โดยหลังจากที่ได้ปล่อยซิงเกิ้ลใหม่ล่าสุดที่ชื่อ Niga Mibda ออกไป นิชคุณได้กระแสตอบรับที่ดีขึ้นอย่างเห็นได้ชัดเจน และนิชคุณได้ถูกจัดอันดับหนุ่มน่ารักของเกาหลีอีกรอบ จากอันดับที่ 9 เป็นอันดับที่ 8 จากการจัดอันดับ 100 ไอดอลของคนเกาหลี
ได้รับการจัดอันดับให้อยู่ในลำดับที่ 7 ในสุดยอดหนุ่มหน้าสวยประจำปี 2009 หรือ Mnet Super 100 Flower Boys! (2009) ที่จัดขึ้นโดยสถานีโทรทัศน์ Mnet อยู่ในลำดับที่ 16 จากการจัดอันดับ Mnet Super 100 Endorphins Star หรือ "ดาราสร้างความสุข" ดาราอารมณ์ดีที่เห็นกี่ทีก็มีความสุข  จากผลสำรวจของ Bugs กับหัวข้อ 'ศิลปินที่คุณอยากไปเที่ยวพักผ่อนในฤดูร้อนมากที่สุดคือใคร?' จากผู้ร่วมตอบคำถามในโพลกว่า 4,130 คน นิชคุณติดอยู่อันดับ 3
เมื่อวันที่ 4 กรกฎาคม พ.ศ. 2552 นิชคุณได้ลำดับที่ 1 จากการจัดอันดับในหัวข้อ "ริมฝีปากของสตาร์ที่อยากขโมย" (Mnet Super 100 Star's Lips that Everyone Wants To Steal) ของรายการ Wide News Super 100
นอกจากนั้นยังได้รางวัล MR.Beauty จากการประกาศผลรางวัล MNET 20's Choice 2009
วันที่ 26 มีนาคม พ.ศ. 2553 รายการ 'Section TV Entertainment' ทางสถานีโทรทัศน์ MBC จัดลำดับดาราชาวต่างชาติที่กำลังได้รับความนิยมทั้งในวงการภาพยนตร์และโทรทัศน์ในเกาหลีใต้ ซึ่งนิชคุณได้ลำดับที่ 2
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2555 | รัก 7 ปี ดี 7 หน (ตอน 42.195) | เขา |
| 2555 | ชมรมรัก คลับมหาสนุก เดอะมูวี่  |  |
| 2556 | One And A Half Summer | Zhang Hao |
| 2556 | Kindaichi Shounen no Jikenbo | Mataichi |
| 2557 | Five Eagle Brothers | ตำรวจ |
| 2558 |  ฉลุย แตะขอบฟ้า | นิชคุณ |
| 2561 | น้อง.พี่.ที่รัก | โมจิ |
| 2565 | CRACKED ภาพหวาด | ทิม |
| 2566 | The Modelizer | นรินทร์ 'บัคกี้' ศักดิ์ภิภรณ์ |
ผลงานการแสดง > วารตี้โชว์ /ละคร

| ปี | รายการ | สถานีโทรทัศน์ | บทบาท | หมายเหตุ |
| --- | --- | --- | --- | --- |
| 2551 | Hot Blood Men | Mnet | ตัวเอง | ก่อนวันเปิดตัว |
| 2551 | Idol Army Season 3 | MBC | ตัวเอง |  |
| 2551-2555 | Star King | SBS | ตัวเอง |  |
| 2551 | Yashimanman Season 2 | SBS | ตัวเอง |  |
| 2552 | 2PM Wild Bunny | Mnet | ตัวเอง |  |
| 2553 | We Got Married | MBC | ตัวเอง | ตอนล่าสุดออกอากาศ September 17, 2011, |
| 2553 | Running Man | SBS | ตัวเอง | ปรากฏตัวใน Ep 4-5, 19, 40, 50-51, 104, 195, 248, 256, 306 ในสถานะแขกรับเชิญ |
| 2553 | All My Love | MBC | Fake OkYup |  |
| 2553 | More Charming By The Day | SBS | นิชคุณ | Ep 76 |
| 2554 | Dream High | KBS | Cameo | ตอนที่ 8 |
| 2554 | Welcome To The Show | SBS | นิชคุณ |  |
| 2554 | 2PM Show | SBS | ตัวเอง |  |
| 2556 | A Song For You From 2PM | KBS | ตัวเอง |  |
| 2557 | One and a Half Summer | Dragon TV | จาง ห้าว |  |
| 2558 | รับแซ่บ my boss | True4U | เปี๊ยก |  |
| 2562 | ทองเอก หมอยา ท่าโฉลง | ช่อง 3 | คยองซอก (รับเชิญ) |  |
| 2563 | My Bubble Tea หวานน้อยรัก 100% | ช่องวัน 31 | บอส |  |
| 2565 | Finding The Rainbow สุดท้าย… ที่ปลายรุ้ง | Viu Original | วิลสัน |  |
ผลงานเพลง > อัลบั้ม

2008 มินิอัลบั้มแรกกับบอยแบนด์วง 2PM  ชื่ออัลบั้ม "Hottest Time of the Day"
2009 มินิอัลบั้มที่สองกับบอยแบนด์วง 2PM ชื่ออัลบั้ม "2:00 PM Time for change"
2009 อัลบั้มแรกกับบอยแบนด์วง 2PM ชื่ออัลบั้ม "1:59PM"
2010 มินิอัลบั้มที่สามกับบอยแบนด์วง 2PM ชื่ออัลบั้ม "Don't Stop Can't Stop"
2010 มินิอัลบั้มที่สี่กับบอยแบนด์วง 2PM ชื่ออัลบั้ม "Still 2:00pm"
2011 อัลบั้มที่สองกับบอยแบนด์วง 2PM ชื่ออัลบั้ม "Hands Up"
2013 อัลบั้มที่สามกับบอยแบนด์วง 2PM ชื่ออัลบั้ม "GROWN"
2014 อัลบั้มที่สี่กับบอยแบนด์วง 2PM ชื่ออัลบั้ม "Go Crazy "
2015 อัลบัมที่ห้ากับบอยแบนด์วง 2PM ชื่ออัลบัม "NO.5"
2018 อัลบั้มเดี่ยวของพี่คุณ ชื่ออัลบัม "ME" =]
ผลงานเพลง > คอนเสิร์ต

มิถุนายน 2552  MAI-TINA BEAUTY ON THE BEAT CONCERT ณ อิมแพ็ค อารีน่า เมืองทองธานี
4 และ 5 กรกฎาคม 2552 วงทูพีเอ็มแสดงในงานป็อปมิวสิกอวอร์ดส 2009 ที่เมืองพัทยา
วงทูพีเอ็มแสดงในอิมแพ็ค อารีน่า เมืองทองธานี อีก 3 ครั้ง ดังนี้
8 เมษายน 2556
11 ตุลาคม  2557
20 มีนาคม 2559
27 กรกฎาคม 2562 NICHKHUN SOLO CONCERT HOME IN BANGKOK
ผลงานเพลง > มิวสิกวิดีโอ

เพลง Touch ของ Wilber Pan
เพลง เจ็บและชินไปเอง ของ อีทีซี (ETC.)
เพลง 이별이온다 (Farewell Is Coming) ของ 8eight
เพลง Your Wedding (결혼식) ของ JUN.K
ผลงานเพลง > เพลงในประเทศไทย

เพลง Let's take a break (พ.ศ. 2552)
เพลง เจ็บ...และชินไปเอง (พ.ศ. 2554)
เพลง วันนั้น วันนี้ วันไหน (เพลงประกอบภาพยนตร์ ฉลุย แตะขอบฟ้า พ.ศ. 2558)
แหล่งข้อมูลอื่น

นิชคุณ หรเวชกุล ที่เอกซ์ (ทวิตเตอร์)
นิชคุณ หรเวชกุล ที่อินสตาแกรม
นิชคุณ กับเพื่อน ๆ วงทูพีเอ็ม ที่ลานสยามดิสคัฟเวอร์รี
หุ่นขี้ผึ้งนิชคุณ จัดแสดง ณ พิพิธภัณฑ์หุ่นขี้ผึ้งมาดามทุสโซ
เงาอาถรรพ์

| เงาอาถรรพ์ |
| --- | --- |
เงาอาถรรพ์
สร้างโดย: บริษัท ดีคืนดีวัน จำกัด
เขียนโดย: บทประพันธ์ : พลอยฝน  บทโทรทัศน์ : One House
กำกับโดย: ทรงศํกดิ์ มงคลทอง
แสดงนำ: ปภาวิน หงษ์ขจร อรจิรา แหลมวิไล กวิยณัฎฐ์ แฮร์มันน์ นภคปภา นาคประสิทธิ์
ผู้ประพันธ์ดนตรีแก่นเรื่อง: รักเปลี่ยนเป็นแค้น - เจนนิเฟอร์ คิ้ม   ครึ่งหัวใจ − Hon ฮอน
จำนวนตอน: 26 ตอน
การผลิต
ความยาวตอน: 60-75 นาที
ออกอากาศ
เครือข่าย: สถานีโทรทัศน์ช่อง 8 ไลน์ทีวี
ออกอากาศ: 14 สิงหาคม พ.ศ. 2560 – 1 กุมภาพันธ์ พ.ศ. 2561
ออกอากาศ: 16 สิงหาคม​ พ.ศ. 2567​
เงาอาถรรพ์ เป็นละครโทรทัศน์ไทย แนวโรแมนติก-ดราม่า-สยองขวัญ จากบทประพันธ์ พลอยฝน หนึ่งในซีรีส์ชุด ปัญจอาถรรพ์ ซึ่งประกอบไปด้วย ลางมรรคา, วังอสุรา, บาปบรรพกาล, ลิขิตเอื้องนาง, เงาอาถรรพ์ ผลิตโดย บริษัท ดีคืนดีวัน จำกัด โดยผู้จัด เมย์ เฟื่องอารมย์ เขียนบทโทรทัศน์โดย One House กำกับการแสดงโดย ทรงศํกดิ์ มงคลทอง นำแสดงโดย ปภาวิน หงษ์ขจร, อรจิรา แหลมวิไล, กวิยณัฎฐ์ แฮร์มันน์, นภคปภา นาคประสิทธิ์ เริ่มออกอากาศตอนแรกวันจันทร์ที่ 14 สิงหาคม พ.ศ. 2560 - 1 กุมภาพันธ์ พ.ศ. 2561 (งดออกอากาศตั้งแต่วันที่ 2 - 24 ตุลาคม พ.ศ. 2560) ออกอากาศทุกวันจันทร์ - อังคาร เวลา 20.30 - 21.30 น. และตั้งแต่วันจันทร์ที่ 18 ธันวาคม พ.ศ. 2560 กลับมาออกอากาศโดยกลับไปฉายตั้งแต่ตอนแรก ออกอากาศทุกวันจันทร์ - พฤหัสบดี เวลา 21.30 - 22.40 น. ทาง สถานีโทรทัศน์ช่อง 8
นักแสดง > นักแสดงรับเชิญ

ประพฤติธรรม คุ้มชาติ รับบทเป็น นายแพทย์
รับบทเป็น พ่อของเที่ยง / เจรมัย
วิศิษฐ์ ยุตติยงค์ รับบทเป็น ตาเทียบ (ตาของเจรมัย)
สิริเวศ เจริญชนม์ รับบทเป็น หมวด (ตำรวจ)
ชาลี อิ่มมาก (นักแสดงร้อยหน้า) รับบทเป็น ครูกลุ่มสาระศิลปศึกษาในระดับโรงเรียนประถมศึกษา
รับบทเป็น มิสเตอร์ไลค์
รับบทเป็น โรเบิร์ต
จิรศักดิ์ เนินริมหนอง รับบทเป็น ตำรวจย้อนยุค
เรือตรี สันติ ลุนเผ่ รับบทเป็น รัฐมนตรีว่าการกระทรวงการต่างประเทศในประเทศไทย
วีรวุฒิ เข้มแข็ง รับบทเป็น ชายวัยกลางคนที่รับจ้างล้มงานแสดงคณะหนังตะลุงที่บ้านคหบดีโสภณ ศิรินุรักษ์
แหล่งข้อมูลอื่น

เงาอาถรรพ์ ที่สยามโซน
เงาอาถรรพ์ :linetv เก็บถาวร 2020-08-07 ที่ เวย์แบ็กแมชชีน
เรื่องย่อละครเงาอาถรรพ์ : manager.co.th เก็บถาวร 2017-08-17 ที่ เวย์แบ็กแมชชีน
เรื่องย่อละครเงาอาถรรพ์ : kapook.com
เงาอาถรรพ์ : thaich8.com เก็บถาวร 2017-09-17 ที่ เวย์แบ็กแมชชีน
เรื่องย่อละครเงาอาถรรพ์  : gossipstar.mtahi.com
↑  "[Official MV] รักเปลี่ยนเป็นแค้น [ Ost.เงาอาถรรพ์ ] : เจนนิเฟอร์ คิ้ม". คลังข้อมูลเก่าเก็บจากแหล่งเดิมเมื่อ 2020-08-07. สืบค้นเมื่อ 2017-08-15.